Syria Uthmaniyyah

Syria Uthmaniyyah () adalah satu istilah sejarah yang digunakan bagi memperincikan kumpulan divisyen dalam empayar Uthmaniyyah yang terletak di kawasan Levant, biasanya dirujuk bahagian timur Laut Mediterranean, barat Sungai Euphrates, utara Gurun Arab dan selatan Pergunungan Taurus.The Middle East and North Africa: 2004, Routledge, page 1015: "Syria"

Syria Uthmaniyyah telah ditadbir oleh Uthmaniyyah  sejak penaklukannya daripada Kesultanan Mamluk pada awal kurun ke-16 sebagai sebuah eyalet (wilayah) tunggal di Eyalet Damascus. Pada tahun 1534, Eyalet Aleppo telah dipecahkan menjadi divisyen pentadbiran berasingan. Eyalet Tripoli kemudian dikeluarkan daripada wilayah Damascus pada tahun 1579 dan kemudian Eyalet Adana dipisahkan daripada Aleppo. Pada tahun 1660, Eyalet Safed telah diwujudkan dan tidak lama selepasnya dinamakan semula sebagai Eyalet Sidon; pada tahun 1667, Emiret Gunung Lubnan telah diberi status autonomi khas dalam wilayah Sidon, akan tetapi dimansuhkan pada tahun 1841 dan disusun semula pada tahun 1861 sebagai Mutasarrifate Gunung Lubnan. Eyalet-eyalet di Syria dikemudian ditransformasi menjadi Vilayet Syria, Vilayet Aleppo dan Vilayet Beirut, berikutan dengan pembaharuan Tanzimat pada tahun 1864. Akhirnya pada tahun 1872, Mutasarrifate Jerusalem telah dipecahkan daripada Vilayet Syria untuk membentuk satu pentadbiran autonomi dengan status khas.

Rujukan

Sumber
 Bayyat, Fadil, The Ottoman State in the Arab Scope (in Arabic; 2007)
 Johann Ludwig Burckhardt, Travels in Syria and the Holy Land, Appendix II: On the Political Divisions of Syria

Pautan luar

 Ottoman History Podcast: History of Ottoman Syria


Syria Uthmaniyyah